Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 65/15/8808	Rožňava, 16.2.2015
EEČ : 2-67-49-2015

U Z N E S E N I E

Trestná vec:	obvinený XXXXX  
Prečin:	Neoprávnené používanie cudzieho motorového vozidla podľa § 217 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Rožňava
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 20.01.2015 o 18.45 h v obci XXXXX, okres XXXXX, si od XXXXX požičal osobné motorové vozidlo zn. Fiat Brava, ev. č. XXXXX v hodnote XXXXX €, s tým, že ide len do obce XXXXX okres XXXXX, vybaviť si osobné veci a po vybavení vozidlo vráti XXXXX, pričom vozidlo nevrátil, ale bez vedomia a súhlasu majiteľky vozidla s vozidlom išiel do obcí XXXXX a XXXXX, okres XXXXX, do XXXXX, okres XXXXX, do XXXXX, okres XXXXX, a následne sa vrátil späť do obce XXXXX, okres XXXXX, kde vozidlo zaparkoval, čím spôsobil škodu pre XXXXX na pohonných hmotách vo výške XXXXX €, 

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia PZ SR v XXXXX, sp. zn. ORP-XXXXX zo dňa 21.01.2015, bolo začaté trestné stíhanie a súčasne vznesené obvinenie XXXXX za prečin neoprávneného používania cudzieho motorového vozidla podľa § 217 ods. 1 Tr. zák., v podstate na tom skutkovom základe, ako je to uvedené vo výrokovej časti tohto uznesenia. 
Obvinený XXXXX sa ku skutku priznal v celom rozsahu. Uviedol, že od XXXXX si požičal jej vozidlo, s ktorým išiel do obce XXXXX a späť, pričom jej mal vrátiť vozidlo ihneď do 30 minút. Vozidlo nevrátil, ale jazdil s ním po obciach - XXXXX, XXXXX až do XXXXX a potom sa vrátil domov do obce XXXXX. Keď ráno vozidlo chcel vrátiť, zastavili ho policajti. Svoje konanie ľutuje. Za spotrebovaný benzín poškodenej XXXXX zaplatil XXXXX €. Vyjadril súhlas s prípadným podmienečným zastavením trestného stíhania. 
Svedkyňa - poškodená XXXXX uviedla, že požičala obvinenému vozidlo na jazdu z XXXXX do obce XXXXX a späť. Na ďalšiu jazdu obvinenému súhlas nedala, vozidlo jej nevrátil, a keďže sa bála, že s vozidlom niečo urobí, nahlásila túto vec na polícii. Spôsobil jej škodu vo výške XXXXX € a to minutím benzínu. Dňa 04.02.2015 jej obvinený škodu vo výške XXXXX € uhradil, preto sa k náhrade škody nepripája. 
Z odborného vyjadrenia, na č.l. 30, vyplýva, že hodnota osobného motorového vozidla zn. Fiat Brava, rok výroby 1996, je XXXXX €.
Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak, 
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a c)  vzhľadom na osobu obvineného, s prihliadnutím na jeho doterajší život a na okolnosti prípadu možno takého rozhodnutie považovať za dostačujúce. Obvinený XXXXX spáchal prečin neoprávneného používania cudzieho motorového vozidla podľa § 217 ods. 1 Tr. zák., za ktorý zákon ustanovuje trest odňatia slobody, ktorého horná hranica neprevyšuje 5 rokov. Obvinený sa k spáchaniu prečinu priznal, svoje konanie oľutoval, spôsobenú škodu uhradil a vyjadril súhlas s aplikáciou inštitútu podmienečného zastavenia trestného stíhania. 
Obvinený je z miesta bydliska hodnotený kladne. V registri trestov záznam nemá.   
Vzhľadom na uvedené bolo dôvodné postupovať v zmysle § 216 ods. 1,2 Tr. por., t. j. podmienečne zastaviť trestné stíhanie proti obvinenému XXXXX, a určená mu bola skúšobná doba v trvaní 12 (dvanásť) mesiacov, ktorá je s prihliadnutím na jeho doterajší život a okolnosti prípadu dostačujúca. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Lenďák
prokurátor